CELEX: 62010CA0240
Language: sk
Date: 2011-09-15 00:00:00
Title: Vec C-240/10: Rozsudok Súdneho dvora (štvrtá komora) z  15. septembra 2011 (návrh na začatie prejudiciálneho konania, ktorý podal Finanzgericht Baden-Württemberg — Nemecko) — Cathy Schulz-Delzers, Pascal Schulz/Finanzamt Stuttgart III (Voľný pohyb osôb — Zákaz diskriminácie a občianstvo Únie — Daň z príjmov — Zohľadnenie príspevku na expatriáciu v rámci výpočtu progresívnej sadzby dane uplatnenej na ďalšie príjmy — Zohľadnenie príspevkov priznávaných štátnym zamestnancom iného členského štátu vykonávajúcim službu v tuzemsku — Nezohľadnenie príspevkov priznaných tuzemským štátnym zamestnancom vykonávajúcim službu mimo tuzemska — Porovnateľnosť)

29.10.2011   
            
            
               SK
            
            
               Úradný vestník Európskej únie
            
            
               C 319/9
            
         Rozsudok Súdneho dvora (štvrtá komora) z 15. septembra 2011 (návrh na začatie prejudiciálneho konania, ktorý podal Finanzgericht Baden-Württemberg — Nemecko) — Cathy Schulz-Delzers, Pascal Schulz/Finanzamt Stuttgart III
   (Vec C-240/10) (1)
   
   (Voľný pohyb osôb - Zákaz diskriminácie a občianstvo Únie - Daň z príjmov - Zohľadnenie príspevku na expatriáciu v rámci výpočtu progresívnej sadzby dane uplatnenej na ďalšie príjmy - Zohľadnenie príspevkov priznávaných štátnym zamestnancom iného členského štátu vykonávajúcim službu v tuzemsku - Nezohľadnenie príspevkov priznaných tuzemským štátnym zamestnancom vykonávajúcim službu mimo tuzemska - Porovnateľnosť)
   2011/C 319/14
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Baden-Württemberg
   
      Účastníci konania pred vnútroštátnym súdom
   
   
      Žalobcovia: Cathy Schulz-Delzers, Pascal Schulz
   
      Žalovaný: Finanzamt Stuttgart III
   
      Predmet veci
   
   Návrh na začatie prejudiciálneho konania — Finanzgericht Baden Württemberg — Výklad článkov 18, 21 a 45 ZFEÚ — Vnútroštátna právna úprava týkajúca sa dane z príjmov, podľa ktorej sú príspevky na činnosť v zahraničí priznané daňovníkom zamestnaným u vnútroštátnej právnickej osoby verejného práva a poberajúcich za to mzdu z vnútroštátneho verejného rozpočtu oslobodené od dane — Neexistencia takého oslobodenia pre poplatky priznané daňovníkom zamestnaným na vnútroštátnom území u právnickej osoby verejného práva iného členského štátu poberajúcim mzdu z verejného rozpočtu tohto iného štátu
   
      Výrok rozsudku
   
   Článok 39 ES sa má vykladať v tom zmysle, že mu neodporuje také ustanovenie, ako je § 3 bod 64 zákona o dani z príjmu (Einkommensteuergesetz), podľa ktorého sa príspevky, akými sú príspevky vo veci samej, priznané štátnemu zamestnancovi členského štátu pracujúcemu v druhom členskom štáte z dôvodu náhrady za stratu kúpnej sily v mieste pridelenia, nezohľadňujú na účely určenia sadzby dane v prvom členskom štáte uplatňovanej na ostatné príjmy daňovníka alebo jeho manžela či manželky, pričom obdobné príspevky priznané štátnemu zamestnancovi tohto druhého členského štátu pracujúcemu na území prvého členského štátu sa na účely určenia tejto sadzby dane zohľadňujú.
   
      (1)  Ú. v. EÚ C 221, 14.8.2010.